CPF เริ่มแผนซื้อหุ้นคืน 400 ล้านหุ้น วันนี้!
CPF เริ่มดำเนินโครงการซื้อหุ้นคืนวันนี้ เพื่อบริหารทางการเงินในวงเงินไม่เกิน 10,000 ล้านบาท โดยจำนวนหุ้นที่จะซื้อคืน 400 ล้านหุ้น 
10 ก.ย. 2558

ผู้สื่อข่าวรายงานว่า ในวันนี้ (10 ก.ย.) บริษัท เจริญโภคภัณฑ์อาหาร จำกัด (มหาชน) หรือ CPF จะเริ่มดำเนินโครงการซื้อหุ้นคืน (Treasury Stock) เพื่อบริหารทางการเงินในวงเงินไม่เกิน 10,000 ล้านบาท โดยจำนวนหุ้นที่จะซื้อคืน 400 ล้านหุ้น มูลค่าที่ตราไว้หุ้นละ 1 บาท ทั้งนี้จำนวนหุ้นที่จะซื้อคืนคิดเป็น 5.17% ของหุ้นที่จำหน่ายได้แล้วทั้งหมด โดยการซื้อในตลาดหลักทรัพย์ กำหนดระยะเวลาที่จะซื้อคืนตั้งแต่วันที่ 10 ก.ย.58 ถึง 9 มี.ค.59